Arranca la nova edició del programa 'Activa Jove'
15 novembre 2023

## Arranca la nova edició del programa 'Activa Jove'15 novembre 2023Última actualització: 15 novembre 2023

![](../gestion/img/78c2adc9a01a5230359de0d079bd66ae62e3c9050da5e1ffcba028cb4aa4eec5.jpeg)  
  

La **regidor****a** **delegada de Benestar Social, Inma Rodríguez**, i la **tècnica d'Animació Sociocultural del Departament de Joventut municipal, Carmela Miñana,** han presentat hui la **nova edició de 'Activa Jove'**, un programa de l'Ajuntament de Gandia i el Consell dels Joves destinat a la **població local d'entre 12 i 30 anys**.

La iniciativa arrancarà este **dissabte 18** amb un **‘Fòrum Jove’** que es farà a la **Casa de la Marquesa de 17.30 a 22 hores**, i inclourà un **taller de risoteràpia i berenar** per a tots els assistents. **La resta d'activitats** del programa seran a **l’ Espai Jove Gandia**, situat a la plaça del Tirant.

Per al **25 de novembre**, Dia Internacional de l'Eliminació de la Violència contra la Dona, s'ha preparat una jornada completa amb un **_escape_ _room_**, un **taller de maquillatge fantasia** i un **mural participatiu**. L'esdeveniment serà **de 16 a 21 hores** i també comptarà amb un **punt violeta** al qual la gent podrà acudir a la recerca d'informació.

El dissabte **2 de desembre** de **17 a 21 hores** hi haurà un taller de **_BeatBox_** que impartirà la campiona nacional Julia Forner i, en el mateix horari, el **següent cap de setmana** posarà el punt i final a l'any amb un **taller de còctels sense alcohol i un altre de decoració de samarretes**.

Respecte al preu, **totes les activitats són gratuïtes** i no requereixen d'inscripció prèvia. Per a més informació, es pot consultar el perfil d’instagram del Departament de Joventut de l'Ajuntament (@espaijovegandia), enviar un correu a espaijove@gandia.org o trucar al telèfon 962959525.

La **regidor****a** ha recordat que la iniciativa té com a objectiu _**“oferir a la joventut de la zona alternatives d'oci saludable durant els caps de setmana”**_.

A més, ha explicat que, en esta ocasió, s'ha volgut _**“posar com a punt de referència la plaça del Tirant”**_ perquè, d'una banda, _**“es busca donar a conéixer, tant l'espai, com els recursos oferits”**_ i, per l'altra, _**“és un lloc en el qual la joventut gandi**__**ana sol reunir-se a les vesprades”.**_

Finalment, tant Rodríguez com Miñana, han animat a la gent a _**“aprofitar l'ocasió per a gaudir d'estes activitats sense cost”**_.

[Twittear](https://twitter.com/share)